Un poliţist de la IPJ Constanţa care a fost oprit în trafic pentru că circula haotic a refuzat alcooltestul. Nu se afla în timpul serviciului
Un poliţist de 57 de ani, angajat al IPJ Constanţa, a fost oprit în trafic de colegii săi după ce a condus haotic în trafic. Acesta a refuzat testarea atât la faţa locului cât şi la spital. A fost deschis un dosar penal.
- Filmul complet al crimei şocante din cartierul Crângaşi. DETALII la Observator 17:00, la Antena 1
- Marea Finală Chefi la Cuțite este miercuri, de la 20:30, pe Antena 1 și AntenaPLAY
Potrivit IPJ Constanţa, bărbatul nu se afla în timpul serviciului şi a fost oprit după ce la 112 a fost primit un apel care anunţa că un autoturism ar circula imprudent. La nivelul instituţiei se fac verificări prin Biroul Control Intern, relatează Agerpres.
''La data de 14 mai, poliţiştii din cadrul Poliţiei Municipiului Mangalia - Biroul Siguranţă Rutieră Mangalia, în jurul orei 18,46, au fost sesizaţi prin SNUAU 112 cu privire la faptul că un autoturism ar circula imprudent. Poliţiştii au identificat autoturismul în trafic, stabilind că este condus de un bărbat, de 57 de ani'', precizează sursa citată.
Bărbatul a fost dus la spital unde a refuzat testarea
Conducătorul auto a refuzat testarea cu aparatele din dotare. Ulterior, acesta a fost condus la spital pentru recoltarea de probe biologice, unde a refuzat prelevarea acestora, arată IPJ.
În cauză, a fost întocmit dosar de cercetare penală sub aspectul săvârşirii infracţiunii de refuzul sau sustragerea de la prelevarea mostrelor biologice. Bărbatul de 57 de ani este cadru al Inspectoratului de Poliţie Judeţean Constanţa şi nu se afla în timpul serviciului.
''La nivelul instituţiei noastre se fac verificări prin Biroul Control Intern'', menţionează sursa citată.